አሜሪካ የሩሲያ ወታደራዊ ኃይል እንቅስቃሴን ለማገድ ኔቶን እያነሳሳች ተገኛለች
አሜሪካ የሩሲያ ወታደራዊ  ኃይል እንቅስቃሴን ለማገድ የሰሜን አትላንቲክ የጦር ቃልኪዳን ኔቶን እያነሳሳች ትገኛለች፡፡ዋሽንግተን የአውሮፓ ወዳጆችዋ በጦር ኃይላቸው ሁሉ ዝግጁ እንዲሆኑም እየተማጸነች ነው ተብሏል፡፡አሜሪካ የሰሜን አትላንቲክ የጦር ቃልኪዳን ኔቶን በተጠንቀቅ እንዲቆም እየጠየቀች መሆኑ እየወጡ ያሉ መረጃዎች ያመላክታሉ፡፡ዋሽንግተን ለአውሮፓ ሀገራት ወዳጆቿም ቢሆን ጦሮቻችሁን አንሱ እያለቻቸው ነው ተብሏል፡፡የሞስኮ ወታደራዊ ኃይል በሰሜን አውሮፓ ባህር ላይ የሚያደርጉት እንቅስቃሴ ምቾት ያልሰጣት ዋሽንግተን የትኛውንም ጥቃት ለመመከት የባህርና እና የየብስ የጦር ኃይላችሁን አሰናዱ መባሉ ከአሜሪካ የበላይ ኃላፊዎች የተሰማ ቃል ነው ሲል ነው ሮይተርስ በድረ ገጹ ያሰፈረው፡፡የአሜሪካው የመከላከያ ሚኒስትር ጂም ማቲስ ከተባባሪዎቻቸው የመከላከያ ሚኒስትሮች ጋር ሀሙስ በብራሰልስ ሲገናኙ የሩሲያን ጉዳይ መሬት ለማስያዝ እንደሚሰሩ ማቀዳቸውን ከዩናይትድ ስቴትስ እና  ኔቶ የበላይ ኃላፊዎች ሰምቻለሁ ሲል ነው ሮይተርስ ያብራራው፡፡በዕቅዱ መሰረትም በቀጣይ 30 ቀናት 30-30 የአየር፣ የባህር እና ዬብስ የጦር መሳሪያዎች ከነ ሙሉ ቁሳቸው ዝግጁ እንዲሆን የሚጠይቅ ነው፡፡ በእርግጥ ከእያንዳዱ የኔቶ አባል ሀገራት የሚያስፈልገውን የወታደር ቁጥር እና የመጨረሻው ቀነ ገደም ከማብራራት የመረጃ ምንጩ ተቆጥበዋል፡፡አጠቃላይ የወታደራዊ ኃይል ቁጥር ግን ከ600 እስከ 1000 የሚደርስ መሆን እንዳለበት በመስፈርትነት ተቀምጧል፡፡ይሁንና ይህ አሃዝ የአውሮፓ ሀገራት ከቀዝቃዛው ጦርነት ወቅት ወዲህ በዚህ ደረጃ ለወታደራዊ ኃይላቸው በዚህ ደረጃ ወጪ ያደረጉበት ወቅት ባለመኖሩ የፕሬዝዳንት ዶናልድ ትራምፕ ትዕዛዝ ፈተና ሆኖባቸዋል ነው የተባለው፡፡ “ወደ ባልቲክ እና ፖላንድ በእግረኛ ጦር በፍጥነት እየተንቀሳቀሰ ያለ ጠላት አለን” ያለው አስተያየቱን ለሮይተርስ የተናገረው አንድ የኔቶ ከፍተኛ ባለስልጣን ሩሲያን በነገር ሸንቁጦአታል፡፡ ለዚህም እንቅስቃሴ ማነቃቂያ የሚሆን በወራት የሚቆጠር የቅንጦት ግዜ የለንም ይላል የኔቶው ባለሥልጣን፡፡የዚህ ኢኒሺኤቲቭ ግንባር ቀደሙ ዓላማ የሩሲያን ወታደራዊ ኃይል መስፋፋት መግታት ነው፡፡ ሞስኮ የሰሜን አትላንቲክ የጦርቃል ኪዳን ኔቶን ለማፈራረስ ጥረት እያደረገች  ነው በሚል የሚከሳት ፔንታጎን ከ2018 የመከላከያ ስትራቴጂዎቹ አንዱ  የሩሲያን በሰሜን አውሮፓ የምታገርገውን ወታደራዊ እንቅስቃሴ መግታት የሚል ነው፡፡ምዕራባውያኑ ሩሲያ በሰሜን አውሮፓ የሩሲያ ቋንቋ ተናጋሪ የባልቲክ ሀገራት ላይ ድንገተኛ ጦርነት ለመክፈት 100 ሺ ወታደሮችን አሰናድታለች  በሚል ይከሱአታል፡፡ ከክሬሚሊን ቤተመንግስት የሚወጡ መረጃዎች ግን በፍጹም እያለ ነው የሚገኘው፡፡ እንደውም የምስራቅ አውሮፓ ዋነኛው ስጋት ኔቶ ስለመሆኑ ላረጋግጥላችሁ እወዳለሁ ሲልም ያብራራል፡፡ስለፕሮፖዛሉ የተጠየቁት በአውሮፓ ህብረት የሩሲያ መልእክተኛ የሆኑት ቪላድሚር ቺዝኦፍ ለሪፖርተሮች እንደተናገሩት ይህ ስጋት በሰፈነበት የምስራቅ አውሮፓ ላይ ሌላ ስጋት ለመደቀን የቀረበ ክስ ነው ብለዋል፡፡ሞስኮ እኤአ በ2014 ክሬሚያን ከዩክሬን በመንጠቋ እና ከአመት በኋላ ደግሞ በሶሪያ ጦርነት በመሳተፏ ከዋሽንግተን ጋር ያነበራት የሻከረ ግንኙነት የባሰ ደረጃ ላይ ደርሷል፡፡መቀመጫውን በእንግሊዝ ያደረገው የዓለምቀፍ ስትራቴጂያዊ ጥናት ኢኒስቲቲዩት የኔቶ ወታደሮች 2ሚሊዮን የሚበልጡ ሲሆን የሞስኮ ወታደሮች በአንጻሩ 830 ሺህ ብቻ መሆናቸውን በጥናቴ ማረጋገጡን ገልጿል ፡፡